Boarding Pass effettiv u żgħir
Filwaqt li l-ivjaġġar bl-arju huwa mod popolari ta' kif wieħed jista' jmur minn post għall-ieħor, xorta jibqa' dak il-ftit skarriġġ biex wieħed joħroġ il- boarding pass meta jiġi biex jirkeb ajruplan. Li kieku dan il-biljett twil u orizzontali jkun id-daqs tal-passaport, wieħed ikollu inqas ċans li jitilfu jew iqattgħu. Il-moħħ wara din l-idea, l-Ingliż Peter Smart, ħejja mudell ta' kif għandu jkun il- boarding pass , u kif l-informazzjoni li hemm fuqu tkun sempliċi u b'mod kronoloġiku, jibda bit-terminal, il- gate , il-post, ħin tal-wasla, eċċ. L-ordni tagħhom toħloq inqas problemi fil-proċess li wieħed jgħaddi minnu meta jsiefer. Smart qal li filwaqt li digital passes qed jiżdiedu, miljuni ta' passes għadhom ikunu pprintjajti kull sena. Qal li s-soluzzjoni mhix kollox, iżda li wieħed jaċċetta għażla oħra jkun qed jagħżel li jtejjeb l-esperjenza ta' vjaġġar t'eluf ta' nies madwar id-dinja. Ħalli l-kumment tiegħek hawn taħt b'ismek u kunjomok.